Požar je ena največjih uničevalnih sil, ki lahko povzroči izredno veliko škode in strahu. Glavne posledice požara so:
Smrt – ta nevarnost je zelo realna. Požar in njegove posledice, kot so strupeni plini in dim, so za človeka skrajno nevarni. Vsako leto zaradi požarov umre več kot 3000 ljudi v ZDA in okrog 4000* v Evropi!
Telesne poškodbe – vsako leto je za okrog 10 % vseh telesnih poškodb kriv požar. V Evropi vsak dan hospitalizirajo 190 ljudi z resnimi poškodbami, ki so posledica požara*.
Poškodbe stavb – lahko so zelo velike, še zlasti če imajo gradbeni materiali slabo požarno odpornost in je v stavbo vgrajeno malo ali nič požarne zaščite. V Evropi vsako leto požari povzročijo za 126 milijard EUR stroškov, kar je 1 % evropskega BDP. V ZDA je situacija še veliko slabša, saj škoda in izgube znašajo 329 milijard** USD ali 2,1 % bruto domačega proizvoda ZDA.
Izguba poslovanja in delovnih mest – ocenjujejo, da okrog 40 % podjetij po večjem požaru ne začne znova. Mnoga mala podjetja si pogosto ne morejo privoščiti časa in stroškov za ponovno vzpostavitev svojih dejavnosti.
Okoljska škoda – požar in/ali gašenje požara z gasilno vodo ter produkti zgorevanja lahko onesnažijo precejšnja območja okoli mesta požara.
*Vir: Fire Safe Europe (leto 2020) in National Fire Protection Association (leto 2017).